8,013-il persuna laqtu ċitazzjoni mill-Pulizija minħabba li kienu qegħdin juzaw il-mobile waqt li kienu qegħdin isuqu bejn Jannar 2020 u Novembru 2021. Dan ħareġ minn mistoqsija li d-Deputat Indipendenti Godfrey Farrugia għamel fil-Parlament lill-Ministru għall-Infurzar tal-Liġi tal-Gvern Byron Camilleri. Fit-tweġiba l-Ministru Camilleri qal li fil-maġġoranza tal-każijiet il-persuni jinħarġulhom tickets u ma jitresqux quddiem il-Qorti. L-użu ta' mowbajl waqt is-sewqan huwa kontravenzjoni u n-nies ma jittiħdux il-qorti meta jinqabdu jagħmlu użu mill-mobile. Huma jistgħu jikkontestaw multa quddiem it-tribunali lokali. Dawn il-persuni jiġu mmultati €100 u jitnaqsulhom minn tliet sa sitt punti mil-liċenzja tagħhom. Jekk sewwieq jakkumula tnax-il punt ta' penali jew aktar matul tnax-il xahar, il-liċenzja tiegħu tiġi revokata. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61b9c420317f3_rand.td-a-rec-img{text-align:left}.td_uid_3_61b9c420317f3_rand.td-a-rec-img img{margin:0 auto 0 0}